Matthias Mayer

Matthias Mayer (s. 9. kesäkuuta 1990) on itävaltalainen alppihiihtäjä ja kolminkertainen olympiavoittaja.

Arvokilpailut 
Nuorten MM-kilpailuissa 2008 Mayer sijoittui hopealle supersuurpujottelussa. Schladmingin MM-kilpailuissa 2013 hän sijoittui supersuurpujottelussa viidenneksi, superalppiyhdistetyssä 10:nneksi ja syöksylaskussa 13:nneksi. Sotšin olympialaisissa 2014 hän voitti syöksylaskussa kultaa 0,06 sekunnin erolla Christof Innerhoferiin. Suurpujottelussa hän oli kuudes ja superalppiyhdistetyssä kolmastoista. Vailin / Beaver Creekin MM-kilpailuissa 2015 hän sijoittui supersuurpujottelussa neljänneksi, alppiyhdistetyssä 11:nneksi ja  syöksylaskussa 12:nneksi. Sankt Moritzin MM-kilpailuissa 2017 hän oli syöksylaskussa yhdestoista.

Mayer voitti supersuurpujottelun olympiakultaa 2018 Pyeongchangissa 0,13 sekunnin erolla Beat Feuziin. Syöksylaskussa hän oli yhdeksäs. Vuoden 2019 MM-kilpailuissa Åressa hän sijoittui viidenneksi syöksylaskussa. Cortina d’Ampezzon MM-kilpailuissa 2021 hän oli supersuurpujottelussa kuudes. Pekingin olympialaisissa 2022 hän saavutti syöksylaskussa pronssia 0,16 sekunnin erolla kilpailun voittaneeseen Sveitsin Beat Feuziin ja voitti seuraavana päivänä kultaa syöksylaskussa.

Maailmancup 
Alppihiihdon maailmancupissa Mayer kilpaili ensimmäisen kerran Sestrieren superalppiyhdistetyssä helmikuussa 2009. Maailmancupin pisteille hän pääsi ensimmäisen kerran helmikuussa 2011 Hinterstoderin supersuurpujottelussa sijoittuen 23:nneksi. Kymmenen parhaan joukkoon hän sijoittui ensimmäisen kerran Lake Louisen supersuurpujottelussa marraskuussa 2011 oltuaan kahdeksas. Ensimmäisen palkintokorokesijoituksensa Mayer saavutti Kitzbühelin supersuurpujottelussa tammikuussa 2013 oltuaan toinen. Hän sijoittui kaudella 2012–2013 supersuurpujottelucupissa kolmanneksi.

Joulukuussa 2013 Mayer sijoittui toiseksi Lake Louisen supersuurpujottelussa. Maaliskuussa hän saavutti kolmossijat Kvitfjellin supersuurpujottelussa sekä syöksylaskussa ja voitti syöksylaskun Lenzerheiden maailmancup-finaalissa. Maailmancupin kokonaiskilpailussa hän oli kaudella 2013–2014 yhdeksäs, supersuurpujottelucupissa neljäs ja syöksylaskucupissa viides. Kaudella 2014–2015 hän voitti Saalbachin syöksylaskun ja supersuurpujottelun. Hän sijoittui toiseksi Lake Louisen ja Kitzbühelin supersuurpujottelussa sekä Santa Caterinan syöksylaskussa. Kolmas hän oli Garmisch-Partenkirchenin syöksylaskussa. Maailmancupin kokonaiskilpailussa hän sijoittui yhdeksänneksi, supersuurpujottelun maailmancupissa kolmanneksi ja syöksylaskun maailmancupissa neljänneksi.

Mayer sijoittui kaudella 2015–2016 toiseksi Lake Louisen supersuurpujottelussa. Seuraavalla kaudella hän voitti Kitzbühelin supersuurpujottelun ja oli toinen Kvitfjellin syöksylaskussa. Kaudella 2017–2018 hän sijoittui Lake Louisen syöksylaskussa toiseksi sekä Val Gardenan supersuurpujottelussa, Wengenin syöksylaskussa ja Kitzbühelin supersuurpujottelussa kolmanneksi. Hän voitti syöksylaskun Åren finaalitapahtumassa. Hän sijoittui maailmancupin kokonaiskilpailussa yhdeksänneksi. Kaudella 2018–2019 hän oli toinen Bormion supersuurpujottelussa ja kolmas Kvitfjellin sýöksylaskussa.

Mayer voitti kaudella 2019–2020 supersuurpujottelun Lake Louisessa ja sijoittui samassa lajissa kolmanneksi Beaver Creekissä. Bormion syöksylaskussa hän oli kolmas. Hän voitti Wengenin alppiyhdistetyn. Kitzbühelissä hän sijoittui supersuurpujottelussa toiseksi ja voitti syöksylaskun. Hinterstoderin supersuurpujottelussa hän oli kolmas. Hän voitti Kvitfjellin syöksylaskun. Hän sijoittui syöksylaskun ja alppiyhdistetyn cupissa kolmanneksi sekä maailmancupin kokonaiskilpailussa ja supersuurpujottelucupissa neljänneksi. Kaudella 2020–2021 hän voitti Bormion syöksylaskun. Kitzbühelin ensimmäisessä syöksylaskussa hän sijoittui toiseksi. Toisessa kilpailussa hän oli kolmas. Garmisch-Partenkirchenin syöksylaskussa hän oli kolmas ja supersuurpujottelussa toinen sekä Saalbach-Hinterglemmin syöksylaskussa kolmas. Syöksylaskucupissa hän sijoittui toiseksi, supersuurpujottelucupissa kolmanneksi ja maailmancupin kokonaiskilpailussa seitsemänneksi.

Kaudella 2021–2022 Mayer voitti Lake Louisen syöksylaskun. Beaver Creekin supersuurpujottelussa ja syöksylaskussa hän sijoittui toiseksi. Myös Val Gardenan supersuurpujottelussa hän sijoittui toiseksi. Wengenin supersuurpujottelussa hän sijoittui kolmanneksi. Kvitfjellissä hän sijoittui kolmanneksi sekä syöksylaskussa että supersuurpujottelussa. Hän oli maailmancupin kokonaiskilpailussa ja supersuurpujottelucupissa neljäs ja syöksylaskucupissa viides.

Kaudella 2022–2023 Mayer sijoittui Lake Louisen supersuurpujottelussa kolmanneksi. Val Gardenan syöksylaskussa hän sijoittui kolmanneksi.

Muuta 

Matthias Mayerin isä Helmut Mayer on supersuurpujottelun olympiamitalisti vuodelta 1988.

Lähteet

Aiheesta muualla 
Matthias Mayerin kotisivut

Itävaltalaiset alppihiihtäjät
Itävaltalaiset olympiavoittajat
Vuonna 1990 syntyneet
Elävät henkilöt